Document ID: 31991R1594

ΚΑΝΟΝΙΣΜΟΣ ( ΕΟΚ ) αριθ . 1594/91 ΤΗΣ ΕΠΙΤΡΟΠΗΣ της 12ης Ιουνίου 1991 περί παρεκκλίσεως από κανονισμούς για την έναρξη των προληπτικών αποστάξεων για τις αμπελουργικές περιόδους 1982/83 έως 1988/89, όσον αφορά τις συνέπειες της υπέρβασης της προθεσμίας για την πληρωμή της ελάχιστης τιμής από τον οινοπνευματοποιό
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 2 ), και ιδίως το άρθρο 38,
Εκτιμώντας :
ότι οι κανονισμοί της Επιτροπής, με τους οποίους θεσπίζονται οι λεπτομέρειες σχετικά με την προληπτική απόσταξη για τις αμπελουργικές περιόδους 1982/83 έως 1988/89, προβλέπουν προθεσμία για την πληρωμή της ελάχιστης τιμής αγοράς στον αμπελοκαλλιεργητή και ότι η υπέρβαση της εν λόγω προθεσμίας έχει ως συνέπεια την οριστική απώλεια της ενίσχυσης στην απόσταξη -
ότι, για την περίοδο εφαρμογής αυτών των κανονισμών, είναι σκόπιμο να προσδιοριστούν οι συνέπειες της καθυστερημένης πληρωμής της ελάχιστης τιμής από τον οινοπνευματοποιό στον παραγωγό ο οποίος παρέδωσε τον οίνο του, λαμβάνοντας υπόψη τη νομολογία του Δικαστηρίου των Ευρωπαϊκών Κοινοτήτων, καθώς και την ισχύουσα σχετική ρύθμιση -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Σε περίπτωση υπέρβασης της προθεσμίας για την πληρωμή της ελάχιστης τιμής αγοράς των επιτραπέζιων οίνων από τον οινοπνευματοποιό, στα πλαίσια της απόσταξης που προβλέπεται στο άρθρο 16 παράγραφος 2 του κανονισμού ( ΕΟΚ ) αριθ . 337/79 του Συμβουλίου ( 3 ) και στο άρθρο 38 του κανονισμού ( ΕΟΚ ) αριθ . 822/87, κατά τη διάρκεια των αμπελουργικών περιόδων 1982/83 έως 1988/89, τα καταβληθέντα ποσά επιστρέφονται στον οργανισμό παρέμβασης .
Εντούτοις, για τους φακέλους που εξετάζονται κατά την ημερομηνία έναρξης ισχύος του παρόντος κανονισμού, αν η πληρωμή έχει πραγματοποιηθεί μέσα σε 30 ημέρες μετά τη λήξη της προβλεπόμενης προθεσμίας, ο οργανισμός παρέμβασης απαιτεί την επιστροφή μόνο 20 % του ποσού της ενίσχυσης . Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 12 Ιουνίου 1991 .

Labels: 3
2
17
6